I Sume Nɛ Ma Gbo! | Binyɛ Ko Nɛ E Yi Jeha Nyingmi Enyɔ Lolo Nyɛ Pee Tsakemi Ngɛ E Si Himi Mi. Mɛni ye bua lɛ?\nMUNYUHI NƐ KƆƆ HƐ MI MUNYU Ɔ HE Mɛni He Je Nɛ E Sa Nɛ O Kane Baiblo ɔ?\nMUNYUHI NƐ KƆƆ HƐ MI MUNYU Ɔ HE Kɛ Ma Pee Kɛɛ Kɛ Je Baiblo ɔ Kanemi Sisi?\nMUNYUHI NƐ KƆƆ HƐ MI MUNYU Ɔ HE Mɛni Ma Ha E Kanemi Maa Pee Bua Jɔmi?\nMUNYUHI NƐ KƆƆ HƐ MI MUNYU Ɔ HE Anɛ Baiblo ɔ Ma Nyɛ Ma Tsake Ye Si Himi Lo?\nBAIBLO Ɔ TSAKEƆ NIHI A SI HIMI I Sume Nɛ Ma Gbo!\nMOO KASE A HEMI KƐ YEMI Ɔ “E Pee Nɔ́ Nɛ Sa Mawu Hɛ Mi”\nAnɛ E He Hia Nɛ O Nu Baiblo ɔ Sisi Lo?\nAnɛ Baiblo ɔ Kɛ E He Kpa Gbi Lo?\nHwɔɔmi Mɔ | No. 1 2017\nKANE NGƐ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Bengali Biak Bicol Bislama Bulgarian Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Croatian Czech Dangme Danish Drehu Dutch Efik English Estonian Ewe Fijian Finnish Fon French Ga Georgian German Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hiri Motu Hmong (White) Hungarian Ibanag Icelandic Igbo Iloko Indonesian Isoko Italian Japanese Javanese Kabiye Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mbunda Mizo Mongolian Myanmar Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Romanian Russian Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spania Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Tongan Tshiluba Tsonga Turkish Twi Tzotzil Ukrainian Umbundu Urdu Urhobo Uruund Venda Vietnamese Wallisian Waray-Waray Wayuunaiki Wolaita Xhosa Yoruba Zande Zulu\nI Sume Nɛ Ma Gbo!\nYvonne Quarrie nya mi munyu\nJEHA NƐ A FƆ LƐ: 1964\nHE NƐ E JE: ENGLAND\nBƆ NƐ E NGƐ HA BE KO NƐ BE: BINYƐ NƐ YI JEHA NYINGMI ENYƆ NƐ E BƆ KO\nBƆ NƐ I NGƐ HA BE KO NƐ BE\nA fɔ mi ngɛ Paddington ngɛ London nɛ ngɛ England. Nihi a he hiɛ wawɛɛ ngɛ lejɛ ɔ. I kɛ ye yayo kɛ ye nyɛmimɛ yihi etɛ nɛ a wa pe mi lɛ hi si. Wa papaa deɔ dã wawɛɛ, enɛ ɔ he ɔ, e nyɛ we nɛ e hyɛ wa nɔ.\nBenɛ i wɛ ɔ, ye yayo tsɔɔ mi kaa daa gbɔkuɛ ke i yaa hwɔ si ɔ ma sɔle. I ngɛ Baiblo wayo ko nɛ La womi ɔ pɛ lɛ ngɛ mi. I ngɔ munyuhi nɛ ngɛ mi ɔ kɛ pee la nɛ i hii lae. I kai kaa i kane munyu nɛ ji: “Be maa su nɛ adesahi tsuo ma gbo” ngɛ womi ko mi. Ye hɛ ji munyu nɛ ɔ nɔ kɔkɔɔkɔ. Benɛ i kane munyu nɛ ɔ, i nyɛ we mahe hwɔ mi. I susuɔ bɔ nɛ adesa si himi ma ji ha hwɔɔ se ɔ he. I ba yɔse kaa, ‘Ngɛ anɔkuale mi ɔ, yi mi tomihi fuu ngɛ wami he. I bi ye he ke, ‘Mɛni he je nɛ a bɔ mi?’ I sume nɛ ma gbo!\nYe bua ba jɔ mumi a tsɛmi ní peepeehi a he. I bɔɔ mɔde kaa i kɛ gbogboehi maa tu munyu. Be komɛ ɔ, i kɛ ye huɛmɛ nɛ i kɛ mɛ yaa sukuu ɔ ya kpaa si ngɛ gɔ mi. Wa hyɛɛ sini gbeyegbeyehi nɛ mumihi a tsɛmi ngɛ mi. Wa le kaa jamɛ a sini ɔmɛ ngɛ gbeye mohu lɛɛ, se wa bua jɔ a hyɛmi he.\nBenɛ i ye jeha nyɔngma pɛ nɛ i bɔni ko bɔmi. I ngɔ ye he kɛ wo taba numi mi. E ba su be ko ɔ, ke i nui taba a, i nyɛ we si himi. Pee se ɔ, i bɔni wii hu numi. Benɛ i ye jeha 11 ɔ, i kɛ ye he wo dã numi mi. Pi dã a ngɔmi he je nɛ i nuɔ, se mohu, bɔ nɛ ke i de nɛ i peeɔ ye ní ha a lɛ ye bua jɔ he. Ye bua jɔ la kɛ domi hu he. Lɔ ɔ he ɔ, i yaa disko kɛ okplɔɔ ngmɛmihi a sisi be fɛɛ be nɛ i suɔ. I juɔ si kɛ jeɔ we mi gbɔkuɛ, nɛ i kpale ɔ kɛ baa loko je naa bɔ nɛ pee nɛ nɔ ko kó na mi. I pɔɔ sukuu mi pomi ejakaa ke i je kpo gbɔkuɛ nɛ i kpale kɛ ba we mi ɔ, pɔ tɔɔ ye he wawɛɛ. Ke i bɔ mɔde nɛ i ya sukuu po ɔ, i ya nuu dã ke wa ya he jɔɔmi.\nBenɛ i gbe sukuu ɔ nya a, i bɔɛ mɔde kulaa ngɛ ka nɛ wa ngma a mi. Ye yayo li kulaa kaa i hii ní yayahi pee ngɛ laami mi. E dɔ lɛ wawɛɛ kaa i buɛ mɔde, nɛ e mi mi fu. Wa sã nya wawɛɛ, nɛ i hia kɛ je we mi. I ya hi ye plã Tony nɛ e ji Rasta no ɔ ngɔ bɔɔ. Tony juɔ, nɛ e juaa tsopa yaya hulɔ. A le lɛ kaa nɔ ko nɛ peeɔ yi wu tso ní. Benɛ i ye jeha 16 a, i ngɔ hɔ nɛ i fɔ bi nyumu.\nBƆ NƐ BAIBLO Ɔ TSAKE YE SI HIMI HA\nMa nikɔtɔma amɛ nɛ ngɛ wa kpɔ ɔ mi ɔ ha mi tsu ngɛ he ko nɛ a pee kɛ ha yihi nɛ a fɔ se a sɛ we gba si himi mi ɔ. Lejɛ ɔ ji he nɛ i kɛ Yehowa odasefohi kpe ngɛ kekle. Odasefohi yihi enyɔ pɔɔ binyɛ komɛ nɛ a wɛ tsɔ slaami ngɛ lejɛ ɔ. Ligbi ko nɛ Odasefo ɔmɛ ba a, i ya piɛɛ a he kɛ kase Baiblo ɔ. I to kaa ma bi mɛ sanehi kɛ tsɔɔ kaa nɔ́ nɛ a ngɛ de ɔ be mi. Se a to a tsui si nɛ a je Baiblo ɔ mi kɛ ha ye sane bimi ɔmɛ tsuo a heto. A mi mi jɔ nɛ a baa a he si hulɔ. Lɔ ɔ he ɔ, i kplɛɛ kaa a kɛ mi nɛ kase Baiblo ɔ.\nBenɛ a kɛ mi je ní kasemi ɔ sisi ɔ, e kɛ we kulaa nɛ i ba kase nɔ́ ko ngɛ Baiblo ɔ mi, nɛ lɔ ɔ tsake ye si himi. Kɛ je ye jokuɛ mi tɔɔ nɛ i yeɔ gbenɔ gbeye. Se amlɔ nɛ ɔ, i ba kase gbogboehi a si temi nɛ Yesu tu he munyu ɔ he ni! (Yohane 5:28, 29) Jehanɛ hu, i kase kaa Mawu susuɔ ye he wawɛɛ. (1 Petro 5:7) Ye bua jɔ munyu nɛ ngɛ Yeremia 29:11 ɔ he saminya. Yehowa de ngɛ lejɛ ɔ ke: “‘Yi mi nɛ i to ngɛ nyɛ he ɔ, imi nɔ kake too pɛ lɛ i le; i to nɛ ma ha nɛ nyɛ he mi nɛ jɔ nyɛ, se pi kaa ma hao nyɛ. Ní kpakpahi nɛ nyɛ ngɛ blɔ hyɛe ɔ, i to nɛ ma ha nyɛ.’” Lɔ ɔ ha nɛ i ba ná hemi kɛ yemi kaa ma nyɛ ma hi Paradeiso mi ngɛ zugba a nɔ kɛ ya neneene.—La 37:29.\nYehowa Odasefo ɔmɛ je suɔmi nitsɛ kpo kɛ tsɔɔ mi. Kekleekle ligbi nɛ i ya asafo mi kpe ɔ, nɔ fɛɛ nɔ nya ye he kɛ bua jɔmi. (Yohane 13:34, 35) Bɔ nɛ a peeɔ a ní ha a je ekpa kulaa ngɛ jami kpahi nɛ i kɛ mɛ bɔ hyɛ ɔ a he. Si fɔfɔɛ nɛ i ngɛ mi tsuo se ɔ, Yehowa Odasefo ɔmɛ a bua jɔ ye he. A to a tsui si nɛ a ye bua mi ngɛ blɔhi fuu a nɔ kɛ tsɔɔ kaa a susuɔ ye he. Enɛ ɔ ha nɛ i na kaa i ba piɛɛ weku ko nɛ suɔmi ngɛ mi ɔ he.\nBaiblo ɔ nɛ i kase ɔ ye bua mi nɛ i yɔse kaa, e sa nɛ maa pee tsakemihi ngɛ ye si himi mi nɛ ma ngɔ jemi bami he mlaahi nɛ Mawu wo ɔ kɛ tsu ní. E ye ha mi kaa ma kpa taba numi, se i bɔ mɔde nɛ i kpa. Jehanɛ hu ɔ, i kpa lahi nɛ woɔ tsopa yaya kɛ ní tsumi mi he wami ɔ tue bumi. I kpa disko kɛ okplɔɔ ngmɛmihi a sisi hu yami bɔ nɛ pee nɛ i kɛ ye he kó ya wo dã demi mi. I kɛ huɛmɛ nɛ a ngɛ su kpakpahi bɔ konɛ ma kase a su kpakpa amɛ.—Abɛ 13:20.\nJamɛ a be ɔ mi ɔ, Tony hu kɛ Yehowa Odasefo ɔmɛ ngɛ Baiblo ɔ kasee. Odasefo ɔmɛ je Baiblo ɔ mi kɛ ha e sane bimi ɔmɛ a heto. Enɛ ɔ ha nɛ e ná nɔ mi mami kaa nɔ́ nɛ e ngɛ kasee ɔ ji anɔkuale. E pee tsakemihi fuu ngɛ e si himi mi. E kɛ huɛ yayahi kpa bɔmi, e kpa wii numi, jumi, kɛ awi yemi ní peepeehi tsuo. I kɛ Tony pee tsakemihi ngɛ bɔ nɛ wa baa wa jemi ha a he bɔ nɛ pee nɛ wa nyɛ nɛ waa sa Yehowa hɛ mi. Jehanɛ hu, konɛ wa nyɛ nɛ waa hyɛ wa bi nyumuyo ɔ nɔ saminya. Wa sɛ gba si himi mi ngɛ jeha 1982 ɔ mi.\n“I ti si nyɔ mi nɛ ma hi níhi nɛ maa ba hwɔɔ se aloo gbenɔ he susue hu”\nI kai kaa i kane nihi nɛ a nyɛ pee tsakemihi ngɛ a si himi mi ɔ a he sanehi ngɛ Hwɔɔmi Mɔ kɛ Awake! * womi tɛtlɛɛ ɔmɛ a mi. A nɔ hyɛmi ní ɔmɛ wo mi he wami wawɛɛ ejakaa imi hu i ngɛ hlae nɛ ma pee tsakemi nɛ ɔmɛ eko. I ba na kaa, tsakemi nɛ ɔmɛ a peemi be gbɔjɔɔ, ja i mia ye hɛ mi. I ya nɔ nɛ i sɔle kɛ bi Yehowa yemi kɛ buami. A baptisi i kɛ Tony kaa Yehowa Odasefohi ngɛ July 1982.\nBƆ NƐ E YE BUA MI HA\nHuɛ bɔmi nɛ ngɛ i kɛ Yehowa Mawu wa kpɛti ɔ he ye yi wami. Yehowa ye bua i kɛ Tony wawɛɛ ngɛ si himi nɛ mi wa nɛ waa kɛ kpe ɔ mi. Wa kase kaa e sa nɛ waa ngɔ wa hɛ kɛ fɔ Yehowa nɔ ngɛ si fɔfɔɛhi tsuo nɛ a mi wa mi. Wa pee jã, nɛ wa yɔse kaa e ye bua wɔ nɛ e bu wa he kaa weku.—La 55:22.\nYe bua jɔ wawɛɛ kaa wa nyɛ nɛ wa ye bua wa bi nyumu ɔ kɛ wa biyo ɔ nɛ a le Yehowa he ní. Ye bua jɔ hu kaa amlɔ nɛ ɔ, mɛ hu a ngɛ a bimɛ Yehowa he ní tsɔɔe.\nJehanɛ ɔ, ke i hwɔ si ɔ, i hwɔɔ mahe fuaa. I ti si nyɔ mi nɛ ma hi níhi nɛ maa ba hwɔɔ se aloo gbenɔ he susue hu. I kɛ Tony ya slaa a Yehowa Odasefohi asafohi daa otsi nɛ wa woɔ mɛ he wami. Waa kɛ mɛ blaa kɛ yaa fiɛɛmi nɛ wa tsɔɔ ni kpahi kaa ke mɛ hu a ná hemi kɛ yemi ngɛ Yesu mi ɔ, a ma nyɛ ma ná neneene wami.\n^ kk. 19 Yehowa Odasefohi nɛ a pee.\nNo. 1 2017 | Bɔ Nɛ O Ma Plɛ Kɛ Ná Baiblo ɔ Kanemi He Se Ha\nHWƆƆMI MƆ No. 1 2017 | Bɔ Nɛ O Ma Plɛ Kɛ Ná Baiblo ɔ Kanemi He Se Ha\nMɛnɔ Ji Yehowa?